สภานิติบัญญัติแห่งชาติ (ประเทศไทย) พ.ศ. 2557

สภานิติบัญญัติแห่งชาติ พ.ศ. 2557 (31 กรกฎาคม 2557 – 21 พฤษภาคม 2562) จัดตั้งขึ้นโดยคณะรักษาความสงบแห่งชาติหลังรัฐประหาร และได้ประกาศใช้รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แทน รัฐธรรมนูญแห่งราชอาณาจักรไทย พุทธศักราช 2550
มาตรา 6 ของรัฐธรรมนูญฉบับชั่วคราวซึ่งแก้ไขเพิ่มเติมล่าสุดในฉบับที่ 3 กำหนดให้มีสภานิติบัญญัติแห่งชาติทำหน้าที่แทนสภาผู้แทนราษฎร วุฒิสภา และรัฐสภา มีจำนวนสมาชิกไม่เกิน 250 คน โดยมีหัวหน้าคณะรักษาความสงบแห่งชาติเป็นผู้เสนอชื่อ
ซึ่งในวันที่ 31 กรกฎาคม 2557 พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้งสมาชิกจำนวน 200 คน ลาออกรวม 12 ราย และได้มีพระบรมราชโองการแต่งตั้งสมาชิกเพิ่มเติม 31 คน หลังจากนั้นมี สมาชิกเสียชีวิต 2 ราย คงเหลือ 217 ราย วันที่ 11 ตุลาคม พ.ศ. 2559 มีการแต่งตั้งเพิ่ม 33 ราย จนครบ 250 ราย วันที่ 27 กรกฎาคม 2560 ชูเกียรติ รัตนชัยชาญ เสียชีวิต คงเหลือสมาชิก 249 ราย
วันที่ 8 สิงหาคม 2557 สมาชิกนิติบัญญัติแห่งชาติได้มีการลงมติเลือกประธานและรองประธาน ผลปรากฏว่าศาสตราจารย์พิเศษ พรเพชร วิชิตชลชัย เป็นประธาน สุรชัย เลี้ยงบุญเลิศชัย เป็นรองประธานคนที่ 1 และ พีระศักดิ์ พอจิต เป็นรองประธานคนที่ 2
สื่อต่างประเทศวิจารณ์สภานี้ว่าเป็นสภาตรายาง เพราะมีสมาชิกที่เป็นทหารจำนวนมาก ด้านภายในประเทศสภานิติบัญญัติถูกวิจารณ์เรื่องการเพิ่มอำนาจให้กับพระมหากษัตริย์ในการแต่งตั้ง สถาปนา และถอดถอนสมณศักดิ์ของพระภิกษุในคณะสงฆ์ และแต่งตั้งกรรมการมหาเถรสมาคม รวมทั้งอำนาจให้พระมหากษัตริย์ให้ทรงแต่งตั้งประธานกรรมการ  กรรมการ ผู้อำนวยการทรัพย์สินส่วนพระมหากษัตริย์ และเลขานุการในคณะกรรมการทรัพย์สินส่วนพระมหากษัตริย์ตามพระราชอัธยาศัยสภานิติบัญญัติแห่งชาติ พ.ศ. 2557 ยังนับเป็นสภาแรกที่ออกพระราชบัญญัติมากถึง 450 ฉบับ พระราชกำหนด 16 ฉบับ (ณ วันที่ 1 กรกฎาคม พ.ศ. 2562) เฉพาะที่ประกาศในราชกิจจานุเบกษา โดยไม่นับรวมการแก้ไขรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 อีก 4 ฉบับ รวมทั้งสิ้น 470 ฉบับ (ณ วันที่ 1 กรกฎาคม พ.ศ. 2562)
สนช.ชุดนี้ยังมีมติในการแต่งตั้งตุลาการศาลปกครองและตุลาการศาลรัฐธรรมนูญอีกด้วย 
สภานิติบัญญัติแห่งชาติประชุมครั้งสุดท้ายเมื่อวันอังคารที่ 7 พฤษภาคม พ.ศ. 2562 ก่อนจะสิ้นสุดการปฏิบัติหน้าที่อย่างเป็นทางการเมื่อวันอังคารที่ 21 พฤษภาคม พ.ศ. 2562 เนื่องจากมีการเผยแพร่ พระราชกฤษฎีกาเรียกประชุมรัฐสภา พ.ศ. 2562

**รายนามสมาชิก**

**การแต่งตั้งรอบแรก**
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติจำนวน 200 คน เมื่อวันที่ 31 กรกฎาคม พ.ศ. 2557 ดังต่อไปนี้ 
#  นาย กรรณภว์ ธนภรรคภวิน
#  พลเรือเอก กฤษฎา เจริญพานิช
#  พลตรี กลชัย สุวรรณบูรณ์
#  นาย กล้านรงค์ จันทิก
#  นาง กอบกาญจน์ วัฒนวรางกูร
#  พลเอก กัมปนาท รุดดิษฐ์ 
#  นาง กาญจนารัตน์ ลีวิโรจน์
#  พลเรือเอก กำธร พุ่มหิรัญ
#  นาย กิตติ วะสีนนท์
#  พลเอก กิตติ อินทสร
#  รองศาสตราจารย์ กิตติชัย ไตรรัตนศิริชัย
#  พลเอก กิตติพงษ์ เกษโกวิท
#  นาย กิตติศักดิ์ รัตนวราหะ
#  พลโท กู้เกียรติ ศรีนาคา
#  พลเรือเอก ไกรสร จันทร์สุวานิชย์
#  พลเอก คณิต สาพิทักษ์
#  พลอากาศเอก จอม รุ่งสว่าง
#  พลเรือเอก จักรชัย ภู่เจริญยศ
#  พลตำรวจเอก จักรทิพย์ ชัยจินดา
#  พลตรี จารึก อารีราชการัณย์
#  พลเอก จิรพงศ์ วรรณรัตน์
#  พลเอก จีระศักดิ์ ชมประสพ
#  พลเอก จิระเดช โมกขะสมิต
#  นายแพทย์ เจตน์ ศิรธรานนท์
#  พลเอก ฉัตรเฉลิม เฉลิมสุข
#  ผู้ช่วยศาสตราจารย์ นายแพทย์ เฉลิมชัย บุญยะลีพรรณ
#  พลเอก เฉลิมชัย สิทธิสาท
#  พลอากาศเอก ชนะ อยู่สถาพร
#  พลอากาศเอก ชนัท รัตนอุบล
#  พลเอก ชยุติ สุวรรณมาศ
#  พลตำรวจเอก ชัชวาลย์ สุขสมจิตร์
#  นาย ชัชวาล อภิบาลศรี
#  พลโท ชัยยุทธ พร้อมสุข
#  พลเรือเอก ชัยวัฒน์ เอี่ยมสมุทร
#  พลโท ชาญชัย ภู่ทอง
#  ชาญวิทย์ วสยางกูร
#  พลเอก ชาตอุดม ติตถะสิริ
#  พลอากาศเอก ชาลี จันทร์เรือง
#  พลเรือเอก ชุมนุม อาจวงษ์
#  พลเรือเอก ชุมพล วงศ์เวคิน
#  นาย ชูเกียรติ รัตนชัยชาญ
#  นาย ณรงค์ชัย อัครเศรณี
#  พลอากาศเอก ณรงค์ศักดิ์ สังขพงศ์
#  นาย ดิสทัต โหตระกิตย์
#  พลอากาศเอก ตรีทศ สนแจ้ง
#  นาย ตวง อันทะไชย
#  พลเอก ไตรรัตน์ รังคะรัตน
#  พลอากาศเอก ถาวร มณีพฤกษ์
#  พลเอก ทรงกิตติ จักกาบาตร์
#  พลอากาศเอก ทรงธรรม โชคคณาพิทักษ์
#  คุณหญิง ทรงสุดา ยอดมณี
#  พลเอก ทวีป เนตรนิยม
#  พลเรือเอก ทวีวุฒิ พงศ์พิพัฒน์
#  รองศาสตราจารย์ ทวีศักดิ์ สูทกวาทิน
#  พลอากาศเอก ธงชัย แฉล้มเขตร
#  พลเรือเอก ธราธร ขจิตสุวรรณ
#  พลเอก ธวัชชัย สมุทรสาคร 
#  นาย ธานี อ่อนละเอียด
#  พลเอก ธารไชยยันต์ ศรีสุวรรณ
#  ผู้ช่วยศาสตราจารย์พิเศษ นายแพทย์ ธำรง ทัศนาญชลี
#  พลเอก ธีรชัย นาควานิช
#  พลเอก ธีระวัฒน์ บุณยะประดับ
#  พลเอก ธีรเดช มีเพียร
#  พลเอก นพดล อินทปัญญา
#  พลเรือเอก นพดล โชคระดา
#  ศาสตราจารย์พิเศษ นรนิติ เศรษฐบุตร
#  นาย นิพนธ์ นราพิทักษ์กุล
#  นาย นิพัทธา อมรรัตนเมธา
#  พลเอก นิพัทธ์ ทองเล็ก
# นาย นิรวัชช์ ปุณณกันต์
#  พลเอก นิวัติ ศรีเพ็ญ
#  ศาสตราจารย์  นิสดารก์ เวชยานนท์
#  รองศาสตราจารย์ นายแพทย์ นิเวศน์ นันทจิต
#  นาย บุญชัย โชควัฒนา
#  นาย บุญทักษ์ หวังเจริญ
#  พลอากาศเอก บุญยฤทธิ์ เกิดสุข
#  พลเอก บุญสร้าง เนียมประดิษฐ์
#  พลตำรวจโท บุญเรือง ผลพานิชย์
#  รองศาสตราจารย์ ประดิษฐ์ วรรณรัตน์
#  นาย ประมุท สูตะบุตร
#  นาย ประเสริฐ บุญสัมพันธ์
#  พลเอก ปรีชา จันทร์โอชา
#  นาย ปรีชา วัชราภัย
#  พันตำรวจโท พงษ์ชัย วราชิต
#  ร้อยตำรวจตรี พงษ์นิวัฒน์ ยุทธภัณฑ์บริภาร
# นาย พจน์ อร่ามวัฒนานนท์
#  พลตำรวจเอก พัชรวาท วงษ์สุวรรณ
#  คุณ พรทิพย์ จาละ
#  ศาสตราจารย์พิเศษ พรเพชร วิชิตชลชัย
#  นาย พรศักดิ์ เจียรณัย
#  พลเรือเอก พลวัฒน์ สิโรดม
#  พลเรือเอก พิจารณ์ ธีรเนตร
#  พลตำรวจเอก พิชิต ควรเดชะคุปต์
#  พลเอก พิรุณ แผ้วพลสง
#  พลเอก พิสิทธิ์ สิทธิสาร
#  นาย พีระศักดิ์ พอจิต
#  นาง พิไลพรรณ สมบัติศิริ
#  พลอากาศเอก เพิ่มเกียรติ ลวณะมาลย์
#  พลเอก ไพชยนต์ ค้าทันเจริญ
#  พลอากาศเอก ไพศาล สีตบุตร
พลโท ไพโรจน์ ทองมาเอง
พลเอก ไพโรจน์ พานิชสมัย
ศาสตราจารย์พิเศษภัทรศักดิ์ วรรณแสง
นายกองเอก ภาณุ อุทัยรัตน์
พลเอก ภาณุวัชร นาควงษม์
ศาสตราจารย์ นายแพทย์ ภิรมย์ กมลรัตนกุล
นาย มณเฑียร บุญตัน
นาย มนตรี ศรีเอี่ยมสะอาด
นาย มนุชญ์ วัฒนโกเมร
พลเอก มารุต ปัชโชตะสิงห์
พลเอก ยอดยุทธ บุญญาธิการ
นาย ยุทธนา ทัพเจริญ
พลเรือเอก ยุทธนา ฟักผลงาม
พลเอก ยุวนัฏ สุริยกุล ณ อยุธยา
ศาสตราจารย์ นายแพทย์ รัชตะ รัชตะนาวิน
พลเอก เลิศฤทธิ์ เวชสวรรค์
พลเอก วรพงษ์ สง่าเนตร
พลเอก วลิต โรจนภักดี
พลตำรวจเอก วัชรพล ประสารราชกิจ
นาย วันชัย ศารทูลทัต
นาย วัลลภ ตังคณานุรักษ์
พลเรือเอก วัลลภ เกิดผล
พลเอก วิชญ์ เทพหัสดิน ณ อยุธยา
พลเอก วิชิต ศรีประเสริฐ
นาย วิทยา ฉายสุวรรณ
นาย วิทวัส บุญญสถิตย์
พลตำรวจโท วิบูลย์ บางท่าไม้
พลเอก วิลาศ อรุณศรี
พลเรือโท วีระพันธ์ สุขก้อน
นาย วีระศักดิ์ ฟูตระกูล
พลเอก วีรัณ ฉันทศาสตร์โกศล
รองศาสตราจารย์ วุฒิชัย กปิลกาญจน์
ผู้ช่วยศาสตราจารย์ วุฒิศักดิ์ ลาภเจริญทรัพย์
นาย ศรีศักดิ์ ว่องส่งสาร
นาย ศักดิ์ชัย ธนบุญชัย
นาย ศักดิ์ทิพย์ ไกรฤกษ์
นาย ศิระชัย โชติรัตน์
พลเอก ศิริชัย ดิษฐกุล
นาย ศิริพล ยอดเมืองเจริญ
พลอากาศเอก ศิวเกียรติ์ ชเยมะ
พลเรือเอก ศิษฐวัชร วงษ์สุวรรณ
พลเอก ศุภกร สงวนชาติศรไกร
พลเอก สกนธ์ สัจจานิตย์
พลเอก สกล ชื่นตระกูล
นาย สถิตย์ สวินทร
พลเรือโท สนธยา น้อยฉายา
ศาตราจารย์  สนิท อักษรแก้ว
ศาสตราจารย์ สม จาตุศรีพิทักษ์
ศาสตราจารย์  สมคิด เลิศไพฑูรย์
นาย สมชาย แสวงการ
นาย สมบูรณ์ งามลักษณ์
นาย สมพร เทพสิทธา
นาย สมพล เกียรติไพบูลย์
นาย สมพล พันธุ์มณี
พลตำรวจเอก สมยศ พุ่มพันธุ์ม่วง
นาย สมศักดิ์ โชติรัตนะศิริ
พลเอก สมหมาย เกาฏีระ
พลเอก สมเจตน์ บุญถนอม
พลเอก สมโภชน์ วังแก้ว
รองศาสตราจารย์ นายแพทย์ สรณ บุญใบชัยพฤกษ์
พลอากาศเอก สฤษดิ์พงษ์ โกมุทานนท์
พลเอก สิงห์ศึก สิงห์ไพร
นาย สาธิต ชาญเชาวน์กุล
นาย สีมา สีมานันท์
พลเอก สุชาติ หนองบัว
พลอากาศเอก สุทธิพันธ์ กฤษณคุปต์
นาย สุธรรม พันธุศักดิ์
นาย สุพันธุ์ มงคลสุธี
รองศาสตราจารย์ คุณหญิง สุมณฑา พรหมบุญ
นาย สุรชัย เลี้ยงบุญเลิศชัย
พลเอก สุรเชษฐ์ ชัยวงศ์
พลเอก สุรพงษ์ สุวรรณอัตถ์
พลเอก สุรวัช บุตรวงษ์
พลเรือเอก สุรศักดิ์ หรุ่นเริงรมย์
นาง สุวรรณี สิริเวชชะพันธ์
พลเอก สุวโรจน์ ทิพย์มงคล
นาง สุวิมล ภูมิสิงหราช
นาง เสาวณี สุวรรณชีพ
พลเอก โสภณ ศีลพิพัฒน์
พลเอก อกนิษฐ์ หมื่นสวัสดิ์
พลเอก องอาจ พงษ์ศักดิ์
พลอากาศเอก อดิศักดิ์ กลั่นเสนาะ
พลเอก อดุลยเดช อินทะพงษ์
พลเอก อนันตพร กาญจนรัตน์
นาย อนุวัฒน์ เมธีวิบูลวุฒิ
นาย อนุศาสน์ สุวรรณมงคล
พลเรือเอก อมรเทพ ณ บางช้าง
นางสาว อรจิต สิงคาลวณิช
พลเอก อักษรา เกิดผล
พลอากาศเอก อาคม กาญจนหิรัญ
นาย อาคม เติมพิทยาไพสิฐ
พลอากาศเอก อานนท์ จารยะพันธุ์
นาย อาศิส พิทักษ์คุมพล 
นาย อำพน กิตติอำพน
พลโท อำพน ชูประทุม
พลตรี อินทรัตน์ ยอดบางเตย 
พลอากาศเอก อิทธพร ศุภวงศ์
นาย อิสระ ว่องกุศลกิจ
พลเอก อู้ด เบื้องบน
พลตำรวจเอก เอก อังสนานนท์
ทั้งนี้หลังจากที่มีประกาศแต่งตั้งแล้ว อาศิส พิทักษ์คุมพล จุฬาราชมนตรีได้ทำหนังสือแจ้งต่อคณะรักษาความสงบแห่งชาติขอไม่รับตำแหน่งสมาชิกสภานิติบัญญัติแห่งชาติ เนื่องจากจุฬาราชมนตรีเป็นตำแหน่งผู้นำสูงสุดของศาสนาอิสลามในประเทศไทยจึงไม่สมควรรับตำแหน่งทางการเมือง และที่ผ่านมายังไม่มีใครทาบทามให้ดำรงตำแหน่งสมาชิก สนช. และได้ยื่นหนังสือลาออกเมื่อวันที่ 4 สิงหาคม 2557 ในวันเดียวกันนี้ พลเอก ธวัชชัย สมุทรสาคร ได้ยื่นหนังสือลาออกเนื่องจากขาดคุณสมบัติตามรัฐธรรมนูญเพราะเป็นสมาชิกพรรคชาติไทยพัฒนา วันที่ 4 สิงหาคม 2557 พลตรี อินทรัตน์ ยอดบางเตย ได้ยื่นหนังสือลาออกต่อเลขาธิการวุฒิสภาทำหน้าที่เลขาธิการสภานิติบัญญัติแห่งชาติเนื่องจากขาดคุณสมบัติตามรัฐธรรมนูญเพราะเคยถูกตัดสิทธิ์ทางการเมืองเป็นเวลา 5 ปี 
วันที่ 28 สิงหาคม 2557 ได้มีสมาชิกลาออกเพิ่มจำนวน 5 ราย ได้แก่ ณรงค์ชัย อัครเศรณี กอบกาญจน์ วัฒนวรางกูร รัชตะ รัชตะนาวิน อาคม เติมพิทยาไพสิฐ และ พล.อ.สุรเชษฐ์ ชัยวงศ์ต่อมามีลาออกเพิ่ม 2 รายในวันที่ 17 สิงหาคม พ.ศ. 2558 ได้แก่พลเอกศิริชัย ดิษฐกุล พลเอกอนันตพร กาญจนรัตน์และวันที่ 1 ตุลาคม พ.ศ. 2558 พล.ต.อ.วัชรพล ประสารราชกิจ ได้ยื่นลาออกจากสมาชิกสภานิติบัญญัติแห่งชาติในวันที่ 1 พฤษภาคม พ.ศ. 2559 นาย บุญทักษ์ หวังเจริญ ได้ลาออกจากสมาชิกสภานิติบัญญัติแห่งชาติ รวมลาออก 12 ราย

**การแต่งตั้งรอบสอง === 
25 กันยายน 2557 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติเพิ่มเติม ดังต่อไปนี้
#  รองศาสตราจารย์ โกศล เพ็ชร์สุวรรณ์
#  พลโท จเรศักดิ์ อานุภาพ
#  นางสาว จินตนันท์ ชญาต์ร ศุภมิตร
#  นาย ฉัตรชัย ปิยะสมบัติกุล
#  รองศาสตราจารย์ ชูศักดิ์ ลิ่มสกุล
#  พลเอก ณัฐ อินทรเจริญ
#  พลเอก ดนัย มีชูเวท
#  นาย แถมสิน รัตนพันธุ์
#  พลเอก เทพพงศ์ ทิพยจันทร์
#  นาย บัญญัติ จันทน์เสนะ
#  นาย ปรีชา บัววิรัตน์เลิศ
#  พลเอก โปฎก บุนนาค
#  พลโท พงษ์สวัสดิ์ พรรณจิตต์
#  พลเอก พิศณุ พุทธวงศ์
นาย มหรรณพ เดชวิทักษ์
พลเอก ยุทธศิลป์ โดยชื่นงาม
พลเอก รังสาทย์ แช่มเชื้อ
พลเอก วินัย สร้างสุขดี
รองศาสตราจารย์ วรพล โสคติยานุรักษ์
พลเอก ศุภวุฒิ อุตมะ
พลเรือเอก ศักดิ์สิทธิ์ เชิดบุญเมือง
พลเอก สุนทร ขำคมกุล
นาง สุรางคณา วายุภาพ
นาย อนุมัติ อาหมัด
พลเอก อภิรัชต์ คงสมพงษ์
พลเอก อรุณ สมตน
พลเอก อุดมชัย ธรรมสาโรรัชต์
พลเอก อุทิศ สุนทร

**การแต่งตั้งรอบสาม === 
22 ตุลาคม 2558 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติเพิ่มเติมอีก 3 รายดังต่อไปนี้
#  พลเรือเอก ณะ อารีนิจ
#  พลเรือเอก พัลลภ ตมิศานนท์
#  พลตำรวจเอก พงศพัศ พงษ์เจริญ

**การแต่งตั้งรอบสี่**
11 ตุลาคม 2559 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติเพิ่มเติมอีก 33 รายดังต่อไปนี้
# พลโท กนิษฐ์ ชาญปรีชา
# พลอากาศเอก จิรวัฒน์ มูลศาสตร์
# นาย เจน นำชัยศิริ
# พลตรี เจริญชัย หินเธาว์
# รองศาสตราจารย์ น.สพ.เจริญศักดิ์ ศาลากิจ
# พลโท เฉลิมพล ศรีสวัสดิ์ 
# พลอากาศเอก ชัยพฤกษ์ ดิษยะศริน
# พลตำรวจโท ชาญเทพ เสสะเวช
# พลอากาศเอก ชูชาติ บุญชัย
# พลโท ณรงค์พันธ์ จิตต์แก้วแท้
# พลเอก ณัฐพล นาคพาณิชย์
# พลเรือเอก ทวีชัย บุญอนันต์
# พลเอก ธนดล สุรารักษ์
# พลโท ธรรมนูญ วิถี
พลเรือเอก นริส ประทุมสุวรรณ
นาย ปรีดี ดาวฉาย
พลเรือเอก พลเดช เจริญพูล
พลตรี พัลลภ เฟื่องฟู
พลเรือโท รัตนะ วงษาโรจน์
พลเรือเอก ลือชัย รุดดิษฐ์
นายกองเอก วิทยา ผิวผ่อง
พลตรี วุฒิชัย นาควานิช
พลตำรวจโท ศานิตย์ มหถาวร
พลโท ศิริชัย เทศนา
พลเอก ศุภรัตน์ พัฒนาวิสุทธิ์
พลเอก สมศักดิ์ นิลบรรเจิดกุล
พลเอก สรรชัย อจลานนท์
พลตรี สันติพงศ์ ธรรมปิยะ
นาย สุชาติ ตระกูลเกษมสุข
พลเรือเอก สุชีพ หวังไมตรี
พลอากาศเอก สุทธิพงษ์ อินทรียงค์
พลเอก สุรใจ จิตต์แจ้ง
พลอากาศเอก สุรศักดิ์ ทุ่งทอง

**การแต่งตั้งรอบห้า**
วันที่ 3 กุมภาพันธ์ พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ แต่งตั้งสมาชิกสภานิติบัญญัติแห่งชาติเพิ่มเติมอีก 3 คนดังต่อไปนี้ 
# พลเอก ชัยชาญ ช้างมงคล
# พลเอก สสิน ทองภักดี
# พลเอก ธนเกียรติ ชอบชื่นชม
วันจันทร์ที่ 17 กันยายน พ.ศ. 2561 พลเอก ยุวนัฎ สุริยกุล ณ อยุธยา ได้ยื่นหนังสือลาออกจากตำแหน่งสมาชิกสภานิติบัญญัติแห่งชาติต่อประธานสภานิติบัญญัติแห่งชาติโดยให้เหตุผลเรื่องสุขภาพทำให้จำนวนสมาชิกเหลือ 245 คน
ต่อมาวันจันทร์ที่ 1 ตุลาคม พ.ศ. 2561 พลเอก เฉลิมชัย สิทธิสาท อดีต ผู้บัญชาการทหารบก และ พลอากาศเอก จอม รุ่งสว่าง อดีต ผู้บัญชาการทหารอากาศ ได้ยื่นหนังสือลาออกจากการเป็นสมาชิกสภานิติบัญญัติแห่งชาติเพื่อไปรับตำแหน่งองคมนตรีส่งผลให้เหลือสมาชิกทั้งสิ้น 243 คน ในเวลาต่อมานาย อำพน กิตติอำพน ได้ยื่นหนังสือลาออกจากตำแหน่งสมาชิกสภานิติบัญญัติแห่งชาติเพื่อไปรับตำแหน่งองคมนตรี คงเหลือสมาชิกทั้งสิ้น 238 คน

**การประชุม**
มีรัฐพิธีเปิดประชุมสภานิติบัญญัติแห่งชาติในวันที่ 7 สิงหาคม 2557 โดย สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงเป็นประธาน วันที่ 8 สิงหาคม 2557 มีการประชุมสภานิติบัญญัติแห่งชาติครั้งแรกเพื่อเลือกประธาน ผลปรากฏว่าศาสตราจารย์พิเศษพรเพชร วิชิตชลชัย ได้รับเลือก
วันที่ 18 สิงหาคม 2557 เวลา 09.19 น. มีพิธีรับสนองพระบรมราชโองการโปรดเกล้าแต่งตั้งประธานและรองประธาน สภานิติบัญญัติแห่งชาติ และในเวลา 10.10 น. ได้มีการประชุมสภานิติบัญญัติแห่งชาตินัดที่ 2 เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2558
วันที่ 19 สิงหาคม 2557 คณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ 2558 เป็นวันแรก โดยคณะกรรมาธิการฯ อนุญาตให้ผู้ที่มาชี้แจงรับฟังเท่านั้น ไม่อนุญาตให้สื่อมวลชนเข้าร่วมรับฟังการพิจารณา และไม่มีการถ่ายทอดการประชุม นรรัตน์ พิมเสน เลขาธิการวุฒิสภา ปฏิบัติหน้าที่เลขาสภานิติบัญญัติแห่งชาติ ระบุเหตุผลว่า อาจเป็นเพราะต้องการพิจารณาอย่างรวดเร็ว นอกจากนี้ ตั้งแต่วันที่ 18 สิงหาคม สื่อมวลชนไม่ได้รับอนุญาตให้ไปสัมภาษณ์ คสช. ที่บริเวณชั้นลอย อาคารรัฐสภา 1 ซึ่งปกติสื่อมวลชนไปรอสัมภาษณ์นายกรัฐมนตรี
วันที่ 21 สิงหาคม 2557 สภานิติบัญญัติแห่งชาติมีวาระการประชุมวาระเดียว คือ การให้ความเห็นชอบบุคคลที่จะมาดำรงตำแหน่งนายกรัฐมนตรี ซึ่งผลปรากฏว่า พลเอก ประยุทธ์ จันทร์โอชา ได้รับเลือก
เมื่อวันที่ 25 กันยายน 2557 สภานิติบัญญัติแห่งชาติให้อำนาจตนเองถอดถอนผู้ดำรงตำแหน่งทางการเมือง นับเป็นอีกก้าวหนึ่งเพื่อถอนรากถอนโคนอิทธิพลของอดีตนายกรัฐมนตรี พันตำรวจโท ทักษิณ ชินวัตร
วันที่ 28 พฤศจิกายน 2557 สภานิติบัญญัติแห่งชาติปฏิเสธการเพิ่มหลักฐาน 72 ชิ้นในคดีรับจำนำข้าวของยิ่งลักษณ์ มีกำหนดการนั่งพิจารณาคดีการฟ้องให้ขับออกจากตำแหน่งครั้งแรกในวันที่ 9 มกราคม 2558
วันที่ 23 มกราคม 2558 สภานิติบัญญัติแห่งชาติลงมติฟ้องให้ขับยิ่งลักษณ์ออกจากตำแหน่งฐานละเลยต่อหน้าที่ต่อโครงการรับจำนำข้าว เป็นผลให้เธอถูกห้ามเล่นการเมืองห้าปี นอกจากนี้ ยังถูกแจ้งข้อกล่าวหาทางอาญาต่อโครงการ ซึ่งอาจส่งผลให้ได้รับโทษจำคุกอีกหากพบว่ามีความผิด หลังมีมติดังกล่าว ยิ่งลักษณ์ถูกห้ามแถลงข่าว
วันที่ 3 มีนาคม 2558 สภานิติบัญญัติแห่งชาติได้มีมติให้ญาติของสมาชิกที่ดำรงตำแหน่งเป็นผู้ช่วยให้ออกจากตำแหน่ง
วันที่ 9 เมษายน 2559 สภานิติบัญญัติแห่งชาติเห็นชอบเป็นเอกฉันท์ให้เพิ่มคำถามประชามติว่าจะให้รัฐสภาลงมติเลือกนายกรัฐมนตรีใน 5 ปีหลังรัฐสภาชุดแรกตามรัฐธรรมนูญนี้ได้หรือไม่

**สื่อข่าว**
ในวันที่ 30 กันยายน 2557 ศาลปกครองกลางนัดอ่านคำสั่งในคดีระหว่างพลเอก นพดล อินทปัญญา กับพวกรวม 28 คน กับคณะกรรมการป้องกันและปราบปรามการทุจริตแห่งชาติ โดยผู้ฟ้องฟ้องว่า การที่ ป.ป.ช. มีมติให้ผู้ฟ้องซึ่งได้รับแต่งตั้งเป็นสมาชิกสภานิติบัญญัติแห่งชาติยื่นบัญชีแสดงรายการทรัพย์สินและหนี้สินต่อผู้ถูกฟ้องคดี และให้ประกาศเปิดเผยบัญชีแสดงรายการทรัพย์สินและหนี้สินต่อสาธารณชนโดยไม่ชอบด้วยกฎหมาย ซึ่งผู้ฟ้องคดีเห็นว่าตนมิใช่ผู้ดำรงตำแห่นงทางการเมือง จึงไม่จำเป็นต้องกระทำตามนั้น ก่อนหน้านี้ ป.ป.ช. เห็นว่า ตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ให้สมาชิกสภานิติบัญญัติแห่งชาติทำหน้าที่เช่นเดียวกับสมาชิกสภาผู้แทนราษฎรและสมาชิกวุฒิสภา เป็นผู้ดำรงตำแหน่งทางการเมือง นอกจากนี้ ป.ป.ช. ยังเคยมีมติตั้งแต่ปี 2549 ให้สมาชิกสภานิติบัญญัติแห่งชาติต้องยื่นแสดงบัญชีทรัพย์สินด้วย
วันที่ 10 พฤศจิกายน มีการกำหนดค่าตอบแทนให้ประธานสภานิติบัญญัติแห่งชาติมีเงินประจำตำแหน่งเดือนละ 75,590 บาท รองประธานสภานิติบัญญัติแห่งชาติ เดือนละ 73,420 บาท สมาชิกสภานิติบัญญัติแห่งชาติ เดือนละ 71,230 บาท
วันที่ 29 มกราคม 2558 กิตติศักดิ์ รัตนวราหะ สมาชิกสภานิติบัญญัติแห่งชาติ อภิปรายตอบโต้แดเนียล รัสเซล ผู้ช่วยรัฐมนตรีว่าการกระทรวงการต่างประเทศสหรัฐอเมริกา ว่า การที่นายแดเนียล พูดแทรกแซงกิจการภายในประเทศไทยแถวบ้านตนภาษาชาวบ้านเรียกว่า “เสือก”
วันที่ 27 กุมภาพันธ์ 2558 สำนักข่าวอิศราได้รายงานว่ามีสมาชิกหลายรายตั้งคนในครอบครัวเป็นผู้ช่วย ซึ่งสมาชิกบางคนได้ตั้งบุตรที่ยังไม่จบการศึกษาระดับปริญญาตรีเข้ามาช่วยงาน
วันที่ 15 สิงหาคม 2558 มีประกาศสภานิติบัญญัติแห่งชาติแต่งตั้งให้ สมเกียรติ รอดเจริญ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง สุรชัย เลี้ยงบุญเลิศชัยโดยพ้นจากตำแหน่งเมื่อวันที่ 1 กรกฎาคม 2559
วันที่ 1 มีนาคม 2559 วิปสภานิติบัญญัติแห่งชาติมีมติให้สมาชิกที่ตั้งบุคคลใกล้ชิดและเครือญาติมาช่วยงานปรับออกทั้งหมด โดยก่อนหน้านี้ พลเรือเอก ธราธร ขจิตสุวรรณ ตั้งภรรยาดำรงตำแหน่ง 3 ตำแหน่ง กินเงินเดือนรวม 59,000 บาท ตวง อันทะไชย สมาชิกสภานิติบัญญัติแห่งชาติที่ตั้งบุตรมาช่วยงาน กล่าวว่าที่ผ่านมาสมาชิกสภาผู้แทนราษฎรและสมาชิกวุฒิสภาทำกันเป็นปกติ จึงถามว่าที่มาพูดตอนนี้มีวาระซ่อนเร้นหรือไม่ และคาดว่าตำแหน่งที่มีเงินเดือนน้อยจะไม่มีผู้ใดรับ ส่วน สุรชัย เลี้ยงบุญเลิศชัย รองประธานสมาชิกสภานิติบัญญัติแห่งชาติคนที่ 1 กล่าวว่า สมาชิกชี้แจงว่า ที่ตั้งคนในครอบครัวเพราะเหตุผลด้านการเมืองและมีข้อมูลเป็นความลับ จึงต้องการคนที่ไว้ใจ
วันที่ 15 พฤษภาคม พ.ศ. 2559 มีประกาศสภานิติบัญญัติแห่งชาติ แต่งตั้ง นางสาวสายพิณ นนท์ปฏิมากุล เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการ รองประธานสภานิติบัญญัติแห่งชาติ คนที่สอง พีระศักดิ์ พอจิต โดยพ้นจากตำแหน่งเมื่อวันที่ 1 มกราคม พ.ศ. 2560
วันที่ 1 กรกฎาคม พ.ศ. 2559 มีประกาศสภานิติบัญญัติแห่งชาติให้ ร้อยตำรวจตรีหญิง ณัฐสภรณ์ เทศบรรทัด เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง สุรชัย เลี้ยงบุญเลิศชัยโดย ร้อยตำรวจตรีหญิง ณัฐสภรณ์ เทศบรรทัด ลาออกจากตำแหน่งเมื่อวันที่ 1 กุมภาพันธุ์ พ.ศ. 2561
วันที่ 5 ธันวาคม 2559 พลเอกธีรชัย นาควานิช ลาออกจากตำแหน่งสมาชิกสภานิติบัญญัติแห่งชาติ ต่อมา วันที่ 15 ธันวาคม 2559 วีระศักดิ์ ฟูตระกูล ลาออกจากตำแหน่งสมาชิกสภานิติบัญญัติแห่งชาติ
วันที่ 1 มกราคม พ.ศ. 2560 มีประกาศสภานิติบัญญัติแห่งชาติแต่งตั้งมนตรี ธนภรรคภวิน เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธาน สภานิติบัญญัติแห่งชาติ คนที่สอง พีระศักดิ์ พอจิต

**อ้างอิง**

**แหล่งข้อมูลอื่น**
  ข้อบังคับการประชุมสภานิติบัญญัติแห่งชาติ พ.ศ. ๒๕๕๗-  ข้อบังคับการประชุมสภานิติบัญญัติแห่งชาติ (ฉบับที่ ๒) พ.ศ. ๒๕๕๙-  ข้อบังคับการประชุมสภานิติบัญญัติแห่งชาติ (ฉบับที่ ๓)  พ.ศ. ๒๕๕๙-  ข้อบังคับว่าด้วยประมวลจริยธรรมของสมาชิกสภานิติบัญญัติแห่งชาติและกรรมาธิการ พ.ศ. ๒๕๖๑
หมวดหมู่:สภานิติบัญญัติแห่งชาติ (ไทย)
หมวดหมู่:รัฐประหารในประเทศไทย พ.ศ. 2557
หมวดหมู่:คณะรักษาความสงบแห่งชาติ